b'\n_START_ARTICLE_\n\xc5\xa0teverjan\n_START_SECTION_\nGeografija\n_START_PARAGRAPH_\nOb\xc4\x8dina \xc5\xa0teverjan le\xc5\xbei v Gori\xc5\xa1ki pokrajini na italijanski strani Gori\xc5\xa1kih brd ob sami meji s Slovenijo. V njej se poleg \xc5\xa0teverjana nahajajo \xc5\xa1e zaselki Grojna/Groina, \xc5\xa0\xc4\x8dedno/Scedina, Bukovje/Bucuie, Kri\xc5\xbei\xc5\xa1\xc4\x8de/Bivio, Sovenca/Sovenza, Valeri\xc5\xa1\xc4\x8de/Valerisce ter Jazbine/Giasbana. Ob\xc4\x8dina \xc5\xa0teverjan meji na jugovzhodu na ob\xc4\x8dino Gorica/Gorizia, na jugu na Mo\xc5\xa1/Mossa, na jugozahodu na Koprivno/Capriva del Friuli in Krmin/Cormons, na zahodu in severu pa na slovensko ob\xc4\x8dino Brda.\n_START_SECTION_\nVa\xc5\xa1ki obi\xc4\x8daji\n_START_PARAGRAPH_\nNa vasi sta aktivni dve kulturni dru\xc5\xa1tvi, "F.B.Sedej" (imenovano po slovenskem \xc5\xa1kofu Sedeju) in "Bri\xc5\xa1ki gri\xc4\x8d"._NEWLINE_\xc5\xa0teverjan je znan po vsakoletnem "\xc5\xa0teverjanskem festivalu" narodno-zabavne glasbe, ki ga prireja va\xc5\xa1ko dru\xc5\xa1tvo F.B.Sedej.  V vasi je \xc5\xa1e \xc5\xbeiva koledni\xc5\xa1ka tradicija Svetih Treh Kraljev (6. januarja), ki v vsaki hi\xc5\xa1i pojejo koledni\xc5\xa1ko pesem in jo blagoslovijo s kadilom ter napisom na vhodnih vratih. _NEWLINE_Tudi pustarji si pripravijo svoje vozove in v velikih skupinah koledujejo po vasi._NEWLINE_Kulturno dru\xc5\xa1tvo "Bri\xc5\xa1ki gri\xc4\x8d" pripravlja vsako leto dvo/tro-dnevno praznovanje prvega Maja, ki privablja mnogo ljudi iz okolice kot iz samega \xc5\xa0teverjana. Pred kratkim je bil v prostorih dru\xc5\xa1tva ustanovljen muzej kme\xc4\x8dke obrti "Brincelj".'